ईको फ्रेंडली होली मनाने लोगों को कर रहे जागरूक
पर्यावरण अनुकूल हर्बल रंगों से होली मनाने के लिए जिले में जनजागरूकता अभियान चलाया जा रहा है। इसके लिए जिला पर्यावरण केंद्र द्वारा शहर से लेकर जिलेभर के विभिन्न स्कूल, कॉलेजों सहित सार्वजनिक स्थलों पर जाकर लोगों को जागरूक किया जा रहा है। इसमें केंद्र की कार्यकर्ता सुचेता हम्वीर सिंह द्वारा छात्रों, युवाओं व लोगों को सलाह दी जा रही है कि रसायनिक रंगों की जगह प्राकृतिक सामग्री से बने सूखे हर्बल रंगों से केवल तिलक लगाकर पर्यावरण अनुकूल तिलक होली-रंगपंचमी उत्सव को प्राचीन परम्परा अनुसार मनाए, ताकि पानी को बचाने के साथ ही पर्यावरण को भी शुद्ध रखा जा सके।
रसायनिक और घातक रंगों से होती है बीमारियां
केंद्र की कार्यकर्ता श्रीमती सिंह ने बताया कि धातुओं से बने रसायनिक रंगों का उपयोग किसी भी तरह की एलर्जी व घातक बीमारी का कारण हो सकते हैं। यह जल, जमीन व वायु प्रदूषण के लिए जिम्मेदार है। इसलिए प्राकृतिक व हर्बल सामग्री (जैसे पलाश/टेसू के फूल से लाल रंग, चुकंदर से बैगनी रंग; हल्दी, चंदन, गैंदा के फूल व मुलतानी मिट्टी से पीला रंग, पालक से हरा रंग आदि) से घर पर स्वयं बनाए गए पर्यावरण अनुकूल सूखे रंगों को तैयार करें या बाजार से लाए हर्बल रंगों का उपयोग करें।
पेड़ों की जगह घास-फूस जलाएं
श्रीमती सिंह ने कहा है कि होलिका दहन के लिए जंगल से पेड़ों को न काटे और ज्यादा मात्रा में घास-फूस का उपयोग करें। एक आंकलन के अनुसार प्रति 100 किग्रा होलिका दहन के लकड़ी व कंडे से करीब 110 किग्रा ग्रीनहाउस गैसें कार्बन डाईऑक्साइड व कई किग्रा कालिख कणों का उत्सर्जन होता है। यह ग्लोबल वार्मिंग बढ़ाते हैं और भविष्य में पानी संकट रोकने के लिए लोगों को रंगों के उत्सव को हर्बल/प्राकृतिक रंगों से तिलक होली मनाकर पानी की बचत करने में योगदान देना चाहिए। केंद्र के कार्यकर्ता एनएफएल पालिका, विजयपुर, भुलाए, दौराना, राघौगढ़, पगारा, रुठियाई, गुना शहर, डोंगर, वृसंगपुरा, बेलका, इकोदिया आदि के सार्वजनिक स्थलों व स्कूलों में समूह वार्ता कर, पोस्टर चस्पा कर, पर्चियों वितरित कर लोगों को जागरूक कर रहे हैं।
पर्यावरण अनुकूल होली मनाने के लिए लोगों को जागरूक करते हुए पर्यावरण केंद्र की कार्यकर्ता।
जन जागरूकता
hin_Deva hin_Deva hin_Deva hin_Deva hin_Deva hin_Deva hin_Deva hin_Deva